Nadal en valencià a Sagunt
02 de desembre 2020

![Imagen 1](/media/5wxfg3uh/99recortecartel-anverso.jpg)![Imagen 2](/media/eoxdzb0e/99c_mª-josep-soriano-2.jpg)

El Gabinet de Promoció del Valencià de l’Ajuntament de Sagunt ha editat la ja clàssica Carta als Reis d’Orient amb la Diputació de València i en col·laboració amb altres 28 ajuntaments valencians integrats en l’Agència de Promoció del Valencià (AVIVA) i la Xarxa de Serveis Lingüístics Valencians.

  

Es tracta d’una nova edició de disseny atractiu i actual que any rere any és una delícia per als xiquets i xiquetes de Sagunt i del Port de Sagunt. Com en els últims anys, es distribuiran 9.000 cartes a les escoles de primària. La carta inclou en la part interior dibuixos amb vocabulari bàsic en valencià i un espai perquè els xiquets i xiquetes facen les seues peticions personals a Melcior, Gaspar i Baltasar. També inclou uns apartats més solidaris amb bons desitjos i millores per a la ciutat i per al món.

La regidora del Gabinet de Promoció del Valencià, Maria Josep Soriano, ha destacat el paper de la carta en els col·legis: «**Des de sempre, la Carta als Reis ha sigut un exercici de lectura i escriptura utilitzat en les escoles que, a més, ha estat molt significatiu per als xiquets i xiquetes. Des del Gabinet de Promoció del Valencià volem contribuir a mantenir eixa il·lusió textual en valencià amb unes cartes amenes i que incentiven els valors positius»**.

  

![](/media/gqwpunfx/99cartel-anverso.jpg) 

![](/media/rltjniew/99cartel-reverso.jpg)  
  
  
  
  

​

*   [](http://www.facebook.com/sharer.php?u=https://aytosagunto.es/va/actualitat/nadal-en-valencia-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/nadal-en-valencia-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nadal-en-valencia-a-sagunt/ "Linked In")
*   [](mailto:?body=https://aytosagunto.es/va/actualitat/nadal-en-valencia-a-sagunt/)